procesaur/Wiki.mk huggingface dataset:
Славејко Арсов

Славејко Арсов Кикиритков (, Ново Село, Штипско - ) — македонски револуционер, учесник во македонското револуционерно движење, член и војвода на Македонската револуционерна организација.
1 Животопис
Арсов е роден во штипско Ново село на . Се школувал во Штип, Скопје (1895) и Софија (1897/98). Во 1899 година, тој стапил во редовите на ТМОРО. Во 1900 година, тој лежел во затвор во Кичево, а потоа во Битола. По 14 месеци со откуп успеал да излезе од затворот.
Во првите години тој бил обичен борец во четата на војводата Марко Лерински, а потоа бил избран за околиски војвода во Битолско, па во Ресенската околија.
Учествувал активно на Смилевскиот конгрес и во Илинденското востание во борбите што се воделе во Ресенско.
Кога востанието било задушено, тој отишол на лекување во Бугарија, но набрзо се вратил во Македонија заедно со своја чета.
Идејќи за Ресен, на 9 јули 1904 година, близу до с. Горно Ѓуѓанци (Светиниколско), заедно со четата на Стојан Донски, биле опколени од турски аскер. Цели 6 часа имале тешка и крвава борба. Тој бил тешко ранет и за да не падне жив во рацете на турскиот аскер се самоубил.
31 октомври (починале)

1448, Јован VIII Палеолог — претпоследен византиски цар.
1851, Петар Петровиќ - Његош — владика и владетел на Црна Гора.
1898, Јосиф Ковачев — македонски педагог, реформатор, револуционер, политичар и научник.
1984, Индира Ганди — премиер на Индија и истакнат водач на Движењето на неврзаните.
1987, Џозеф Кемпбел — американски митолог.
1993, Ривер Феникс — американски глумец и музичар.
1993, Федерико Фелини — италијански филмски режисер.
1997, Тадеуш Јанчар — полски глумец.
2002, Михалис Стасинопулос — претседател на Грција.
2002, Раф Валоне — италијански фудбалер и глумец.
2005, Амрита Притам — индиска писателка.
2006, Питер Бота — претседател на ЈАР.
2011, Флоријан Алберт — унгарски фудбалер.
2020, Шон Конери — шкотски глумец.
Урошевац

Урошевац (|Ferizaj, по старото име Феризовиќ) — град во јужниот дел на Косово, односно во најјужниот дел на Србија во близина на границата со Македонија. Градот се наоѓа на 40 километри јужно од главниот град Приштина на автопатот кон Скопје. Според податоци од 2005 година, во градот Урошевац живееле 94277 жители, во најголем дел Албанци (над 90%) и незначително мал број Срби и Роми. Урошевац е семестен во рамничарскиот дел на Косово Поле, а во негова непосредна близина се наоѓа американската воена база „Бондстил“.
1 Личности
Родени во Урошевац:
* Радмила Димитријевиќ-Јоксовиќ — учесник во НОВ на Македонија и носител на Партизанска споменица од 1941 година
2 Наводи
Слатка тајна

Слатка тајна (|Dame Chocolate) е американска / колумбиска теленовела снимана во САД и Колумбија, во 2007 година. Серијата имаше солиден успех во САД. Серијата со прикажување заврши на 5 октомври 2007.
1 Улоги
Генесис Родригес, Росита Амадо / Виолета Хуртадо
Карлос Понсе, Брус Ремингтон
Марија Антонета де лас Ниевес, Дулсе Амадо
Кристина Лилеј, Грејс Ремингтон
Маурисио Окман, Фабијан Дуке
Котан Фернандес, Анхел Перес
Карла Монроиг, Саманта / Дебора Портер
2 Слатка тајна на Балканот
* Бугарија: Евроком
* Србија: Фокс
Сметачко глувче

Глувче (од англ. ''mouse'') е еден од најкорисните и најкористените периферни делови на сметачот. Спаѓа во т.н. влезни уреди. Постојат 3 типови на посредници за поврзување на глушецот со сметачот, и тоа: сериски (за постари сметачи), PS/2 и USB посредник. Сензорот за детекција на движењето на глушецот (раката на корисникот) може да биде: обичен, со топче или оптички.
Со создавањето на напредните оперативни системи и зачетоците на графички опкружувања се јави неопходна потреба за проек-тирање и изработка на периферен влезен уред заради лесна навигација во овие графички средини.
Првиот примерок на глувче е произведен од компанијата Microsoft заради потребите на тогашниот прв графички оперативен систем IBM-OS2 ( IBM е фирмата а OS2 е оперативен систем).
Смислата на овој периферен уред и негово значење се добива во почетокот на 80-те години со настанокот на графичкиот операти-вен систем Windows 3.1
Овој периферен влезен уред според начинот на поврзување се дели на :
* DIN 9 PIN-Сериски конектор
* PS2-Приклучок
* USB-Приклучок
Според функционалноста глувчињата се делат на:
* глувче со 2 копчиња
* глувче со 3 копчиња
* глувче со 4 копчиња
* глувче со 5 копчиња
* глувче со вграден лизгач
* комбинирано глувче (со повеќе копчиња и лизгачи)
29 октомври (починале)

1268, Конрадин — крал на Ерусалим.
1321, Стефан II Милутин — крал на Србија.
1395, Иван Шишман — бугарски цар.
1618, Волтер Роли — англиски шпион, писател и поет.
1783, Жан ле Рон Даламбер — француски математичар, физичар и филозоф.
1889, Николај Чернишевски — руски револуционер, филозоф и социјалист.
1908, Силвие Страхимир Крањчевиќ — хрватски поет.
1911, Џозеф Пулицер — американски новинар.
1914, Пејо Јаворов — поет, публицист и револуционер.
1924, Френсис Хоџсон Барнет — англиско-американска писателка.
1932, Жозеф Бабински — француски невролог.
1940, Димитрија Чуповски — македонски национален деец и интелектуалец.
1948, Весли Мичел — американски економист.
1957, Луис Б. Мајер — соосновач на холивудското студио „Метро-Голдвин-Мајер“.
1971, Дјуан Алман - американски рок-гитарист.
1975, Ристо Крле — македонски писател и драматург.
1995, Киро Поповски — прв претседател на Социјалистичката партија на Македонија.
1997, Антон Шандор Ла Веј — основач на Црквата на Сатаната.
2003, Франко Корели — италијански оперски пејач.
2004, Перо Коробар — македонски општествен деец.
2007, Фране Матошиќ — хрватски и југословенски фудбалер и тренер.
Семето на љубовта

Семето на љубовта (|Madre Luna) е американска / колумбиска теленовела снимана во САД и Колумбија, во 2007 година. Серијата во САД има огромен успех, а голем резултат е добрата глумечка екипа а и вечерниот термин на прикажување.
1 Синопсис
Оваа романтична мелодрама ја претставува Алехандра Агире, силна жена со неверојатно тело, која одгледува ориз во провинцијата на градот Кастељон и крие длабока, шокирачка тајна. Таа е 50 годишна жена со огромна страст, чувствителност и убавина. Тоа ја става на крстопат: дали да го избере Леонардо Цизнерос или неговиот син Анхел. И двајцата се заљубени во неа и се подготвени да ја имаат... Леонардо ја запалил страста во Алехандра порано, кој освен тоа со неа има две деца, Валентин и Деметрио. После неколку години неговото отсуство се појавува повторно и се раѓат чувствата, кои за неа мислеа дека се мртви. Тоа и го сменува животот тотално, принудувајќи да се потсети на минатото. Пред неколку години Леонардо ја запознал Алехандра за време на бизнис патувањето и двајцата се заљубуваат. Леонардо никогаш не и кажал дека бил женет за лошата и пресметливата Флавија, од која го имаат синот Анхел. Без да ја знае вистината, Алехандра дознава дека е бремена. Кога на крај дознава за измамата на Леонардо, таа заминува од него. Решава да молчи, за да не му го наруши семејството. Појавата на Алехандра буди страст во Леонардо. Едноставно се појавуваат и луѓе кои сакаат да ја уништат неа и децата. Тие опасни ѓаволи се Доња Тринидад Сапата, злобната мајка на Флавија и лошиот Тирсо Рејносо, кој управува со сопственоста на семејството Цизнерос, заедно со командант Венено, кој има група убијци, кои го носат името “Sierra Brigade”. Во тоа време младото поколение исто така се бори за љубовта, пријателството и остварувањето на соништата. Синот на Леонардо, Анхел се заљубува во Алехандра, без да знае ништо за забранетите тајни. И покрај огромната разлика во возраста, Анхел се обидува да ја присили. Тоа ја провоцира Алехандра, и ќе стори се да се заштити себе и децата. Другите синови на Леонардо се исто така возрасни со своите проблеми. Валентин работи во оризовата фарма, а Деметрио учи во колеџ. И двајцата се борат за љубовта на прекрасната внука на Флавија, Анабел Сандана.
2 Улоги
Глумци Ликови
Ампаро Гризалес, Алехандра Агире
Габриел Порас, Леонардо Цизнерос
Мајкл Браун, Анхел Цизнерос
Саби Камалих, Доња Тринидад Запата
Моника Дионе, Флавиа Портилјо де Цизнерос
Арап Бетке, Деметрио Агире
Ана Лусија Домингез, Анабел Салдања
3 Семето на љубовта на Балканот
Бугарија: бТВ Србија: Фокс Телевизија Босна и Херцеговина: Мрежа+
ФК Македонија 1970 Берлин

ФК Македонија 1970 Берлин (германски: ''FK Makedonija 1970 Berlin'', скратено: ''ФК Македонија'' или ''ФКМ'') — фудбалски клуб од Берлин, Германија. Главното седиште на клубот e во мултиетничката берлинска општина Фридрихсхајн-Кројцберг.
1 Спонзори
* Ресторант Македонија,
30 октомври (родени)

1735, Џон Адамс — вториот претседател на Соединетите Американски Држави.
1751, Ричард Шеридан — ирски драматург.
1871, Пол Валери — француски поет.
1873, Франсиско Мадеро — мексикански политичар.
1885, Езра Паунд — американски поет и критичар.
1906, Џузепе Фарина — поранешен светски првак во „Формула 1“.
1930, Клифорд Браун — американски џез-музичар.
1931, Ѓорѓе Марјановиќ — српски и југословенски пејач на забавна музика.
1936, Полина Астахова — советска гимнастичарка.
1937, Клод Лелуш — француски филмски режисер.
1939, Грејс Слик — американска рок-музичарка.
1946, Рене Јакобс — белгиски пејач и диригент.
1958, Атила Клинче — македонски глумец.
1960, Диего Марадона — аргентински фудбалер.
1962, Штефан Кунц — германски фудбалер.
1978, Гаел Гарсија Бернал — мексикански глумец.
1981, Рубен Перес — шпански велосипедист.
1982, Един Терзиќ — хрватско-германски фудбалер и тренер.
Вдовицата во бело

Вдовицата во бело (|La Viuda de Blanco) е американска / колумбиска теленовела снимана во САД и Колумбија, во 2006 / 2007 година. Серијата во САД има огромен успех, а голем резултат е добрата глумечка екипа а и вечерниот термин на прикажување.
1 Синопсис
Во градот Тринидад доаѓа една чудна жена, во потрага по своето минато. Тоа е Алисија Гуардиола, вдовица и мајка на малите близнаци кои се под старателство на баба им, мајката на нивниот татко, угледна и немилосрдна госпоѓа Перфекта Албарасин де Бланко. Нејзиното враќање и желбата да ги поврати своите деца не наоѓа одобрување од фам. Бланко која на сите начини ќе се обиде да ја спречи. Обвинета за злосторство кое не го направила, Алисија ја чека тешка задача да ги убеди луѓето во градот за својата невиност. Поддршката ќе и ја пружи Хустино Брињон, богаташ од кои сите се плашат поради своите ноќни излегувања. Оваа преубава жена ќе помине низ значајни настани во градот. А во текот на борбата за децата, Алисија ќе сретне луѓе кои ќе го одбележат нејзиниот живот, меѓу кои е и девер и Себастијан во кого се заљубува, не помислувајќи какви фатални последици може да и донесе таа врска.
2 Улоги
Глумци Ликови
Итати Канторал, Алисија Гуардиола
Габриел Порас, Себастијан Бланко
Алехандро Фелупе, Диего / Дуван Бланко
Зарик Леон, Илуминада Урбина
Зули Монтеро, Доња Перфекта Албарасин
Лилибет Мориљо, Ајде Бланко
Флавио Кабаљеро, Хустино Брињон
3 Вдовицата во Бело на Балканот
Бугарија: бТВ Србија: Фокс ТВ
Калаши

Калашите се мала (околу 3 000–6 000 луѓе) е изолирана етничка група која живее во денешената северозападна погранична провинција на Пакистан во регионот Хинду Куш. Калашите ја населуваат Долината Калаш поделена на три помали долини Рукму, Мумурет и Бири (Калашите ги именуваат и како Румбор, Бумборет и Бирир) по течението на реките Алингар, Печ, Ланда Син и Кунар, групирани во повеќе села Дрош, Свер, Калкатак, Беор, Ашурат, Јинират.
Потеклото на Калшите е енигма изгубена помеѓу легендите и историјата. Она што ја прави оваа етничка група уникатна, единствена и несвојствена за целиот овој поширок регион е пред сè физичкиот изглед на Калашите (посветлиот тен на кожата, светлите, сини очи и светлата руса коса), старите пагански верувања, ритуали и богови, јазикот наречен ''Khalasha'' (форма на индоевропски јазик, различен од оние кои се говорат во околината), богатата култура и традиција, еповите, љубовните песни и идиомите кои демонстрираат во голема мера автентична мудрост и човечко искуство.
Но најинтересно од се е нивното тврдење дека се директни потомци од војската на Александар Македонски (тие го викаат ''Александар Маќедон'', ''Маќедониа'') кој во својот освојувачки поход кон Индија, 327 п.н.е., поминал и на оваа теритротија (според Плутарх и Аријан, Македонската војска стиганла до „Ниса“, денешен Кафиристан — територијата на Калшите) и на стратешките места основал населби и војнички стражарници (пунктови). Според старата легендата која се раскажувала меѓу Калашите со генерации наназад, Александар Македонски оставил дел од своите трупи во појасот на денешната долина Калаш со аманет да ја чуваат територијата до неговото повторно враќање од походот кон исток (битките во Индија) притоа да не ја менуваат својата култура, традиција и верувања. Калашите според многу денешни етнолози и историчари токму тоа и го сториле. Повеќе од 22 века, сè до денес го зачувале својот стар архаичен начин на живот.
Ѓула Чеснеки

Гроф Витез Ѓула Иштван Чеснеки де Милвањ (унг: Gyula István Cseszneky de Milvány et Csesznek) (роден: Наѓмајор, Австроунгарија, 28 јуни 1914 година - Бразил, по 1970 година) е унгарски аристократ, авантyрист, коњачки офицер кој учествувал во унгарската реанексија на Северна Трансилванија, служел како помошник на хрватскиот Kрал Томислав II. Беше вклучен и во антинацистички заговори и одигра важна улога во спасувањето на европските eвреи.
Потекнува од унгарското благородничко семејство Чеснеки де Милвањ. Во 1941 станува советник на Томислав II, крал на Независната Хрватска Држава, по што добил грофoвска титула.
Во 1943 година, под закрила на италијанските окупациски сили, станува кнез на влашкото пиндско-македонско кнежевство во Македонија под името ''Јулиј I''. Подоцна истата година во Македонија навлегуваат германски војски и Чеснеки де Милвањ, кој има и еврејско потекло, е заробен од Гестапото. Успева да замине во Унгарија, а по крајот на војната - во Аргентина и потоа во Бразил.
27 октомври (родени)

1272, Вацлав II — крал на Чешка и Полска.
1728, Џемс Кук — англиски морепловец и истражувач.
1759, Ференц Казинци — унгарски поет.
1782, Николо Паганини — италијански виртуоз на виолина и композитор.
1858, Теодор Рузвелт — претседател на САД.
1885, Владимир Чоровиќ — српски историчар.
1892, Грасилијано Рамос — бразилски писател.
1898, Димче Зографски — македонски револуционер и општествено-политички работник.
1920, Стефан Наумов - Стив — народен херој на Македонија.
1923, Рој Лихтенштајн — американски сликар.
1928, Мирослав Филип — чешки шахист.
1932, Силвија Плат — американска поетеса и писателка.
1939, Џон Клиз — британски комичар и глумец, еден од основачите на дружината „Монти Пајтон“.
1952, Роберто Бенињи — италијански глумец, комичар и режисер.
1952, Френсис Фукујама — американски филозоф, политичко-економски аналитичар и автор.
1957, Глен Ходл — англиски фудбалер.
1958, Сајмон Ле Бон — британски поп-музичар, пејач на групата „Дјуран Дјуран“ (''Duran Duran'').
1970, Сергеј Филин — руски балетан.
1972, Марија Мутола — атлетичарка од Мозамбик.
1975, Предраг Дробњак — црногорски кошаркар.
1979, Ивица Илиев — српски фудбалер.
1980, Бартош Хузарски — полски велосипедист.
1981, Волкан Демирел — турски фудбалски голман.
1984, Даниел Субашиќ — хрватски фудбалски голман.
1992, Стефан Ел Шарави — италијански фудбалер.
1994, Курт Зума — француски фудбалер.
1994, Огњен Добриќ — српски кошаркар.
1998, Дајо Упамекано — француски фудбалер.
Формула

Во математиката и науките, формула (од лат. ''formula'') е прецизен начин на изразување на податоци на симболичен начин (како во математичка или хемиска формула), или општ сооднос помеѓу количества. Една од многуте познати формули е Ајнштајновата
''E = mc²'' (видете специјална релативност).
1 Во математиката
Во математиката, формулите се од круцијално значење за резултатите на многу пресметки. На пример, проблемот на одредување на волумен на топка е таков што бара решавање со доста интегрално сметање. Меѓутоа, откога еднаш ќе се пресмета, математичарите можат да дадат формула за опис на волуменот изразен преку некој друг параметар (на пр. полупречник). Оваа конкретна формула е:
:<math> V = \begin{matrix} \frac{4}{3} \end{matrix} \pi r^3 </math>
(<math>\pi</math> во оваа формула е количеството пи). Откако ќе го добиеме овој резултат, и го знаеме полупречникот на топката, можеме бро и лесно да ѝ го одредиме волуменот. Треба да се спомене дека количествата <math>V</math>, волуменот и <math>r</math> полупречникот се изразени со единечни букви. Иако е помалку важна во релативнопроста формула, со оваа практика математичарите можат побрзо да работат со поголеми и покомплексни формули.
Во општата математичка употреба нема суштинска смисловна разлика кај поимот „израз“, иако зборот „формула“ е повеќе резервиран за израз кој „може да стои сам“, кој има значење вон непосредниот контекст во кој се јавува и значење кое може да се сфати интуитивно.
Математиката во најголем дел работи со формули во многу различни форми, од квадратни равенки до равенките за движење (главно кај механичката математика и физиката). Во општ контекст, формулите се применуваат за добивање на математичко решение на проблеми од вистинскиот живот. Некои можат да бидат општи формули осмислени за објаснување на феномени кои се случуваат насекаде - пример: сила = маса × забрзување. Ова е формула која важи секаде во вселената. Други формули може да бидат специјално создадени за решавање на одреден проблем - на пример, употребата на равенка за синусоида за моделирање на движењето на плимата и осеката во еден залив. Меѓутоа во сите други случаи, формулите ја чинат основата за сите пресметки.
2 Во сметањето
Во сметањето, формулата дава опис на една пресметка како додавање, која треба да се изврши на две или повеќе променливи. Формулата е имплицитно дадена во облик на компјутерска инструкција како:
:''Вкупно овошје'' = ''број на јаболка'' + ''број на круши''.
Во компјутерската терминологија на табеларни пресметки, формулата обично е текстуална низа кој содржи ќелиен навод, на пр.
: =A1+A2
каде и A1 и A2 се „ќелии“ (колона A, ред 1 и 2) во рамките на табеларната пресметка. Резултатот се јавува во рамките на ќелијата која ја содржи самата формула (можеби A3, на крајот на вредностите во колона A). Знакот = ѝ претходи на десната страна на формулата и укажува на тоа дека ќелијата содржи формула, а не податоци. Левата страна од формулата по обичај се испушта бидејќи резултатот секогаш се зачувува во самата ќелија и би била излишна.
3 Поврзано
* Математичка нотација
* Формула (математичка логика)
* Табеларна пресметка
Пабло Пикасо

Пабло Пикасо, формално Пабло Луис Пикасо (, — , ) — шпанско-француски сликар, кој се смета за еден од најголемите мајстори на сликарството во XX. век. Заедно со Жорж Брак, тој е најпознат како основач на кубизмот. Посебно место во неговиот уметнички опус заземаат композициите „Госпоѓиците од Авињон“, „Герника“ и големата ѕидна слика во палатата на УНЕСКО во Париз.
1 Творештво
Работата на Пикасо често се категоризира во неколку периоди: Син период, Розов период, период под влијание на африканската уметност, аналитичкиот кубизам и периодот на синтетичкиот кубизам. Се тврди дека неговото најпознато дело е описот на бомбардирањето на Герника во Шпанија. Герника ги претставува нехуманоста, бруталноста и безнадежноста на војната. Сликата многу години била изложена во Музејот на современа уметност во Њујорк. Пикасо не дозволувал сликата да се врати во Шпанија сè додека таму повторно не биде воспоставена демократијата. Во 1981 година, сликата „Герника“ била вратена во матичната земја и, од 1992 година, таа е една од главните атракции на Мадридскиот музеј Reina Sofia.
Пикасо умрел во својата вила, во малото место Мужен, на француската ривиера.
2 Изложби на Пикасо во Македонија
Пикасо многу се соживеал со скопската трагедија од земјотресот во 1963 година и со солидарната акција за собирање уметнички дела. Тој меѓу првите се огласил, испраќајќи ја својата позната слика „Глава на жена“, која е изложена во Музејот на современата уметност.
Од 19 февруари до 16 март 2016 година, во Младинскиот културен центар во Скопје биле изложени 46 графички дела на Пикасо - факсимили на цртежи, литографии и гравури, создадени од 1932 до 1969 година. На изложбата биле прикажани графики од три мапи: „Двојна флејта“, која содржи 16 литографии од периодот меѓу 1932 и 1955 година; мапата „Фауна и флора од Антиб“, со девет литографии и; мапата „Цртежите на Пикасо“, со 16 факсимили на цртежи од периодот 1942-1946 година.
3 Пикасо како тема во уметноста и во популарната култура
* „Пикасовата прошетка“ — песна на францускиот поет Жак Превер.* „Пабло Пикасо“ (''Pablo Picasso'') — песна на американската рок-група Модерн Лаверс (''The Modern Lovers'') од 1976 година.
28 октомври (родени)

1466, Еразмо Ротердамски — холандски хуманист.
1697, Џовани Антонио Канал наречен „Каналето“ — венецијански сликар.
1818, Иван Сергеевич Тургенев — руски писател, еден од најзначајните претставници на рускиот реализам.
1873, Мише Развигоров — македонски револуционер и војвода на ТМОРО.
1869, Стефан Дедов — македонски национален деец.
1903, Ивлин Во — англиски писател.
1904, Васил Антевски - Дрен — македонски комунист, учесник во НОВ.
1910, Френсис Бејкон — англиски сликар.
1913, Питер Гленвил — англиски глумец и режисер.
1924, Александар Николиќ — српски и југословенски кошаркарски тренер.
1928, Џон Банкрофт — британски архитект.
1933, Гаринча — бразилски фудбалер.
1936, Предраг Угрински — специјалист по патолошка анатомија и професор.
1937, Зоран Стојановски — македонски психолог и професор.
1939, Сузан Максут — македонска театарска, филмска и телевизиска глумица.
1939, Мирослав Церар — словенечки и југословенски гимнастичар.
1943, Коста Аџиевски — македонски доктор по историски науки.
1955, Бил Гејтс — американски програмер, и соосновач на „Мајкрософт“.
1956, Махмуд Ахмадинежад — претседател на Иран.
1956, Френки Веркаутерен — белгиски фудбалер и тренер.
1957, Драги Каличанин — српски и југословенски фудбалер.
1963, Ерос Рамацоти — италијански поп-пејач и композитор.
1967, Џулија Робертс — американска глумица.
1967, Џон Ромеро — американски режисер.
1980, Алан Смит — англиски фудбалер.
1981, Милан Барош — чешки фудбалер.
1991, Варан Баргиј — француски велосипедист.
1991, Маркос Акуња — аргентински фудбалер.
1997, Тејлор Фриц — американски тенисер.
Лајош Зилахи

Лајош Зилахи, (Наѓсалонта, Трансилванија, 1891 - Нови Сад, Србија, еден од водечките, ако не и најчитаниот прозен унгарски поет од дваесеттиот век.
Студирал во Будимпешта пред да замине на фронт во текот на Првата светска војна. За своите искуства од боиштатат потресно сведочи во романот ''„Заробеници“'' (унгарски јазик:Két fogoly). Негово најпознато дело е ''„Арарат“'', дел од трилогија.
Во неговите дела провејува духот на аристократска Унгарија, односно Аустроунгарија.
Владимир Талески

Владимир Талески (роден на во Кичево) — македонски глумец и градоначалник на Општина Битола од 2005 до 2017 година.
1 Животопис
Владимир Талески е роден на 7 март 1959 година, во Кичево. Се запишал на Филозофскиот факултет во Скопје, на отсекот психологија во 1977 година. Но, дипломирал на Факултетот за драмски уметности во Скопје како глумец, во 1983 година. Во 2000 година специјализирал театарска режија на Националната академија за театарска и филмска уметност во Софија, Бугарија. Талески е оженет и татко на две деца.
2 Глумечка кариера
Од своето дипломирање во 1983 година, па сѐ до избирањето за градоначалник на Битола во 2005 година, Талески работел како глумец во Битолскиот народен театар. Притоа, тој играл голем број главни улоги во дела од светски и домашни автори, како: Шекспир, Софокле, Горан Стефановски, Антон Панов, Јордан Плевнеш и други. Така, тој ја играл насловната ролја во „Хамлет“ од Шекспир; гостувал на „Мала Брона“ во Москва, бил учесник на „Дубровнички летни игри“ со претставата „Лир“ од Едвард Бонд, како самостоен проект на фестивалот; а во 1998 година бил учесник во проектот „Landscape X - part Eurelien“ во Стокхолм, со претставата „Alien Busters“ на Горан Стефановски. Исто така, учествувал на повеќе театарски фестивали: „Месс“ во Сараево, „Стериино позорје“ во Нови Сад, „Еуроказ“ во Загреб, „Интернационален фестивал“ во Љубљана, „Охридско лето“ во Охрид, „МОТ“ во Скопје, „Будва - фест“ во Будва, „Алтернативен театар“ во Подгорица, „Фестивал на детето“ во Шибеник, „Војдан Чернодрински“ во Прилеп, „Ристо Шишков“ во Струмица, и други. Се занимавал и со пишување на текстови за театарски претстави и сценарија за телевизиски претстави.
Талески има релизирано голем број телевизиски емисии и серии за различни редакции. Настапувал во телевизискиот филм „Мугра“, како и во играните филмови „Јужна патека“, „Хај-фај“ и „Тајната книга“. Покрај тоа, тој има режирано 12 театарски претстави, 7 документарни филмови и повеќе новогодишни претстави за деца, промотивни и други музички манифестации. Исто така, Талески се појавил во културно-образовните емисии за млади „Црвено, жолто, зелено“, играјќи го ликот на студентот ''Диме'' и во „Здраво генијалци“ играјќи го ликот на забавниот ''Двојче''. За својата професионална работа има добиено повеќе награди и признанија, како: наградите „Војдан Чернодрински“ (трипати) и „4 Ноември“ (двапати).
3 Обвинувања за корупција
Во април 2016 година, Специјалното јавно обвинителство (СЈО) го отворило предметот „Транспортер“ во кој го сомничи Талески и вработени во општината за криминал со организирање превоз на ученици од основни и средни училишта во Битола за 10 пати повисока цена од реалната. СЈО проценило дека Талески го оштетил буџетот на општината за 360 илјади евра и побарало мерка притвор за градоначалникот. Судијата на претходна постапка во јуни определил 90-дневен куќен притвор за Талески.
Глигор Смокварски

Глигор Смокварски (Будинарци, Беровско, - ) — македонски композитор, кларинетист и музиколог. Се категоризира во првата генерација македонски повоени композитори. Тој е првиот кларинетист на Македонската филхармонија. Автор е на првиот национален балет „Македонска повест“.
Правилност

Еден логички аргумент е правилен ако и само ако
# аргументот е валиден
# сите искази му се вистинити.
Доказната процедура (на пр. природна дедукција) на еден логички систем е правилна ако докажува само валидни формули (исто и тавтологии). Во нотација, еден логички систем е правилен ако <math>X_1,\ldots,X_n \vdash Y</math> имплицира <math>X_1,\ldots,X_n \models Y</math>.
1 Правилни аргументи
Еве еден правилен аргумент (во овој случај силогизам):
:Сите луѓе се смртни.
:Сократ е човек.
:Затоа, Сократ е смртен.
Аргументот е валиден (бидејќи заклучокот е вистинит врз основа на изказите, т.е. заклучокот следи од исказите) и бидејќи самите искази се вистинити, аргументот е правилен.
Еве еден валиден, но неправилен аргумент:
:Сите животни можат да летаат.
:Свињите се животни.
:Затоа, свињите можат да летаат.
Бидејќи првиот исказ е невистинит, аргументот, иако валиден, не е правилен.
2 Наводи
* Irving Copi. ''Symbolic Logic'', Vol. 5, Macmillian Publishing Co., 1979.
* Boolos, Burgess, Jeffrey. ''Computability and Logic'', Vol. 4, Cambridge, 2002.
Козаци

Козаците (руски: каза́ки; украински: козаки́) се традиционална заедница на луѓе кои главно ги населуваат Украина и јужна Русија. Познати се како големи воини и јавачи на коњи. Живееле во специфични населби познати како ''станици''.
1 Кратка историја
1.1 Создавање
Козаците биле селани кои побегнале од спахиското угнетување во јужните краеви на Украина и Русија, со цел таму да живеат како слободни луѓе. Всушност, самиот збор „Козак“ значи „слободен човек“. Тие се занимавале со лов, риболов и со војување, а најчесто војувале против Турците и против Татарите од Крим. Главниот центар на козаците била Запорошка Сеча на островот Хортица, на реката Днепр. Подоцна, околу ова бунтовно јадро се собрала поголема маса украински селани кои во текот на 16 и 17 век постојано кревале востанија против полската власт.
За првпат во историјата Козаците се среќаваат во XVII век во украинската буна против унијата Полска-Литванија, во која тие одиграле значајна улога. Со цел да создадат специјални јуришни одреди а и штитеници на границите на Руското Царство, царот ги ослободил Козаците, со што ги задолжил да му служат. Така всушност и биле создадени Козаците. Тие имале свои примања за разлика од другите т.н. закрепостени селани. Поради тоа, многу селани пребегувале во козачките населби и се бореле за царот за да уживаат во некаква слобода, па нивните броеви многу пораснале во наредните два века. Но цената на слободата била да се наоѓаат во првите борбени редови во воените походи, а и да ја штитат границата на Русија. Така, тие живееле специфични војнички животи, со генерации. Затоа и се одликуваат со храброст, воинственост, лојалност, култ кон семејството итн. Нивните познавања во областа на јавањето биле огромни, така што се сметаат за едни од најдобрите јавачи во светот.
1.2 Учество во војни
Во XIX век тие станале препознатлив знак за руската армија. Во секоја битка најголем проблем на противникот им претставувале брзите коњаници кои безглаво јуришале директно кон нив. Учествувале во многу од војните во XVIII и XIX век.
За време на граѓанската војна, голем број се бореле на страната на белогардејците, зашто се сметале за должни кон царот, но имало и такви кои се бореле за Црвената армија.
Козаците од Донската област биле главните противници на болшевиците и главно оружје на белогардејците.
За време на Втората светска војна, голем број на Козаци се бореле на фронтот на страната на советските сили. Но значајно е тоа што во германската СС имало и козачки одред составен од Козаци кои се бореле против комунистичките војски, на страна на оската. Поради тоа, а и поради историското противење на комунизмот, Козаците биле угнетувани од страна на Сталин.
2 Козаците во уметноста и во популарната култура
* „Козак“ — песна на рускиот поет Александар Пушкин.
Жан Дифибе

Жан Дибифе (|Jean Philippe Arthur Dubuffet, , Гавр - , ), вајар и архитект, еден од најзначајните француски сликари по Втората светска војна. Тој е познат по својата „Арт брит“ или „Уметност во природна состојба“,.
Шри Чинмој

Шри Чинмоj Кумaр Гош (27 август 1931 - 11 октомври 2007) бил индиски филозоф и учител (гуру) кој емигрирал во САД во 1964.
Шри Чинмој бил роден во Шакпура, мало село во Источен Бенгал, денешен Бангладеш, во 1931 година, како најмлад од седумте деца. По смртта на неговите родители, во 1944, 12-годишниот Чинмој отишол во Ашрамот на Шри Ауробиндо, духовна заедница во близина на Пондичери во Јужна Индија. Тука тој ги поминал наредните 20 години во духовна пракса која вклучувала долги часови на медитација, атлетика, пишување поезија, есеи и духовни песни.
Уште како млад, Чинмој имал многу длабоки внатрешни искуства. Во годините што следеле достигнал многу напредни состојби на медитација. Во 1964 година, тој се преселил во Њујорк за да го сподели неговото внатрешно богатство со „искрените трагачи на Западот“.
Шри Чинмој на аспирацијата - незапирливиот копнеж на срцето за сѐ повисоки и подлабоки реалности - гледа како на духовна сила којашто стои зад сите големи напредувања во религијата, културата, спортовите и науката. Според неговите учења, живеејќи во срцето и стремејќи се за постојано себе-надминување, мажите и жените можат да го изнесат напред најдоброто во нив и да го најдат својот пат кон вистинското задоволство. Тој кажал:
:„''Нашата цел е да се оди од светло кон посветло и најсветло, од високо кон повисоко и највисоко. Дури и во највисокото нема крај на нашиот прогрес, бидејќи самиот Бог е внатре во секој од нас и Бог во секој момент ја транцендира својата сопствена реалност.''“
Филозофија на логиката

Филозофија на логиката е огранок на филозофијата кој се занимава со карактерот и оправданоста за системите на логиката. Еве некои фундаментални прашања која таа цели да ги одговори:
* Дали постои само една „вистинска“ логика, или повеќе логики кои се еднакво точни?
* Можно е ли да постојат вистински несогласувања за тоа дали еден логички принцип (како закон на исклучената средина) е точен?
* Кој израз е логичка константа?
* Кои се соодветните објасненија за логичкото следство, квантификацијата и други логички концепти?
* Кој е делокругот на логиката (на пр., дали во неа спаѓа математиката)?
* Дали логиката од втор ред е навистина логика?
* Дали логиката е работа на конвенција?
* Дали логиката е емпириска?
* Кој е карактерот на логичката неопходност?
Филозофијата на логиката често се помешува со филозофската логика, што е примена на формалните логички техники на филозофски проблеми. Неколку филозофи имаат дадено голем придонес на обете полиња.
Постои извесен преклоп помеѓу филозофијата на логиката, филозофската логика, филозофијата на јазикот, епистемологијата и метафизиката.
1 Важни личности
Важни личности во филозофијата на логиката се:
* Аристотел
* Џорџ Бул
* Џорџ Булос
* Курт Гедел
* Мајкл Дамет
* Огастес Де Морган
* Имануел Кант
* Рудолф Карнап
* Вилард Ван Орман Квин
* Готфрид Лајбниц
* Џон Стјуарт Мил
* Чарлс Парс
* Артур Прајор
* Бертранд Расел
* Алфред Тарски
* Готлоб Фреге
* Георг Хегел
* Алонзо Черч
2 Поврзано
* Логика
* Дали логиката е емпириска?
Ернан Кортес

Ернандо Кортес, или познат како Ернан Кортес или погрешно Ернандо Ернан Кортес, (1485 - Севиља, 4 декември 1547), шпански конквистадор. Користејќи го огненото оружје со околу 700 војници го освои Мексико (1519 до 1521 год.) и го уништи царството на Ацтеките.
Ирвин Шо

Ирвин Шо (1913 — Давос, Швајцарија,) — американски раскажувач и драмски писател, автор на романот „Млади лавови“, еден од најпознатите бестселери за време на Втората светска војна. Други негови дела се драмата „Да се погребат мртвите“, „Опсада“, „Синови и војници“, „Богат и сиромав“,
.
31 октомври (родени)

1345, Фердинанд I — крал на Португалија.
1391, Едвард Португалски — крал на Португалија.
1424, Владислав III — крал на Полска и Унгарија.
1705, Климент XIV — римски папа од (1769-1774).
1835, Адолф фон Бајер — германски хемичар.
1838, Луис I — крал на Португалија.
1892, Александар Алехин — руски шахист.
1903, Џоан Робинсон — англиска економистка.
1905, Хајнрих фон Штакелберг — германски економист.
1919, Димитар Богоевски - Мите — народен херој на Македонија.
1920, Фриц Валтер — германски фудбалер.
1921, Бранко Станковиќ — српски и југословенски фудбалер и тренер.
1929, Бад Спенсер — италијански глумец.
1930, Мајкл Колинс — американски космонаут.
1939, Али Фарка Туре — музичар од Мали.
1942, Атанас Ќушкоски — македонски драмски писател.
1947, Херман ван Ромпој — белгиски политичар.
1959, Звонко Живковиќ — српски и југословенски фудбалер.
1961, Питер Џексон — новозенландски режисер.
1963, Џони Мар — англиски рок-музичар, член на групата Смитс (''The Smiths'').
1964, Марко Ван Бастен — холандски фудбалер.
1968, Ванила Ајс — американски рапер.
1971, Сашо Гешовски — првата жртва од Македонија во воените конфликти кои избиле во 1991 година во СФРЈ.
1972, Григорис Георгатос — грчки фудбалер.
1976, Гути — шпански фудбалер.
1979, Симао Саброса — португалски фудбалер.
1995, Предраг Рајковиќ — српски фудбалски голман.
1997, Маркус Рашфорд — англиски фудбалер.
1999, Јани Атанасов — македонски фудбалер.
2002, Ансу Фати — фудбалер од Гвинеја-Бисау.
Елин Пелин

Димитар Иванов Стојанов (|Димитър Иванов Стоянов) алијас Елин Пелин (1877 - 3 декември 1949), прв оригинален писател за деца од Бугарија, еден од најдобрите сликари на бугарското село.
Најпознати дела му се „Раскази“, „Пижо и Пендо“, „Земја“, „Јас и Ти, Тој“, „Дедовата ракавица“, “ Сказни и раскази“ и „Јан Бибијан на месечината“.
29 октомври (родени)

1507, Фернандо Алварес де Толедо — шпански војсководец.
1815, Лудовит Штур — словачки војсководец.
1816, Фердинанд II — крал на Португалија од 1836-1855.
1875, Марија Единбургска — кралица на Романија.
1879, Франц фон Папен — германски канцелар.
1890, Ханс-Валентин Хубе — германски генерал.
1897, Јозеф Гебелс — германски нацистички функционер и пропагандист.
1906, Фредрик Браун — американски писател.
1922, Александар Зиновјев — руски логичар и социолог.
1924, Збигњев Херберт — полски поет, есеист и драматург.
1926, Неџметин Ербакан — премиер на Турција од 1996 до 1997 година.
1929, Евгениј Примаков — руски политичар.
1930, Берни Еклстон — генерален директор на „Формула 1“.
1938, Елен Џонсон Серлиф — претседател на Либерија.
1943, Дон Симпсон — американски филмски продуцент.
1943, Душан Ивковиќ — српски и југословенски кошаркарски тренер.
1945, Гафур Џабир Ахмети — македонски писател, публицист и преведувач.
1946, Вахидин Мусемиќ — босански и југословенски фудбалер.
1946, Питер Грин — британски рок-музичар, член на групата Флитвуд мек.
1947, Ричард Драјфус — американски глумец.
1950, Абдула Ѓул — претседател на Турција.
1954, Петре Латиновски — градоначалник на Општина Бутел.
1956, Вилфредо Гомес — порторикански боксер.
1960, Агим Чеку — премиер на Косово.
1964, Стеван Стојановиќ — српски и југословенски фудбалски голман.
1964, Зоран Ставревски — министер за финансии во Владата на Република Македонија.
1970, Едвин ван дер Сар — холандски фудбалски голман.
1970, Филип Коку — холандски фудбалер.
1971, Винона Рајдер — американска глумица.
1973, Робер Пирес — француски фудбалер.
1981, Аманда Берд — американска пливачка.
1984, Алваро Рафаел Гонсалес — уругвајски фудбалер.
1988, Дмитри Мусерски — руски одбојкар.
Пјер Бомарше

Пјер Огистен Карон де Бомарше (Pierre-Augustin Caron de Beaumarchais) (24 јануари 1732 - 18 мај 1799), француски писател. Во своите дела ги критикуваше поткупливоста, подлоста и корупцијата во општеството. Според неговите комедии „Севилскиот бербер“ и „Свадбата на Фигаро“, композиторите Росини и Моцарт ги напишаа истоимените опери.
Благоја Стевковски - Гојчо

Благоја Стефановски - Гојчо (Благоје Стефков, Гојчо Минтан) (Куманово, - Скопје, ) — македонски комунист, учесник во НОВ и повоен воен раководител.
1 Животопис
Работел како шивачки работник. Уште во најраната возраст се вклучил во синдикатот. Бил член на СКОЈ, а во 1935 година станува член на КПЈ. Во 1937 година, по апсењето на Панче Пешев, станува секретар на Месниот комитет на КПЈ за Куманово. Под псевдонимот Гојчо Минтан пишува за скопскиот прогресивен весник „Наша реч“. Меѓу другото, ги објавува социјалните песни ''Реч на болната тутунска аргатка'' (1939), ''Чирак'' (1940) и ''Љубов'' (1940).
На 8 септември 1940 година учествува на Покраинската конференција на КПЈ за Македонија и е избран за член на Покраинскиот комитет. Избран е и за делегат на Петтата земска конференција на КПЈ во Загреб во октомври 1940 година. Но, поради семејни причини тој се откажал и не заминал во Загреб, поради што кон крајот на ноември истата година е исклучен од КПЈ.
Сепак, Стевковски во септември 1941 година е вратен во партијата. Прво е избран за член на Воениот штаб на КПЈ за Куманово, а по разбивањето на кумановските партизански одреди, во јануари 1942 година, и за секретар на Месниот комитет. Во 1942 година учествува во издавањето на весникот „Октобрис“. На 26 февруари 1943 година е уапсен од бугарската полиција и е интерниран во Бугарија. Од интернација е ослободен во декември 1943 година и во февруари 1944 година заминува во партизани. Бил политички комесар на Кумановскиот партизански одред, а потоа и на Брегалничко-струмичкиот корпус. Учесник е на Првото заседание на АСНОМ.
По ослободувањето, во 1945 година е претседател на Воениот суд што им суди на соработниците со окупаторот, а потоа, од 1946 година работи во армијата. Во 1964 година е избран за пратеник во Републичкиот собор на Собранието на СРМ, но набрзо, во 1965 година, починал.
Драги Костовски

Драги Костовски (роден на во - починал на во ) — македонски театарски, филмски и телевизиски глумец.
1 Животопис
Во 1947 година се запишал на Државната театарска школа во Скопје. Уште од почетокот на својата театарска кариера (1949) играл значајни улоги. Својата надареност ја потврдил и како филмски глумец. На филм дебитирал со својата улога во Мис Стон (1958), по што следувале низа од филмови во коишто како носител на главни и епизодни улоги ја потврдил својата извонредна способност за типолошки преобразувања. Настапувал и на телевизија.
2 Филмографија
1950-ти&#9650;
1958, Мис Стон, /
1960-ти&#9650;
1964, Под исто небо, /
1966, До победата и по неа, Кирил Нацев
1967, Мементо, Д-р Марк
1967, Македонска крвава свадба, /
1967, Диво семе, /
1967, Пустина ТВ филм, /
1968, Планината на гневот, /
1968, Братот на доктор Хомер, /
1968, Вук са Проклетија, /
1968, Стотиот чекор ТВ филм, /
1968, Лудиот и калугерицата ТВ филм, /
1969, Антица ТВ-филм, Кметот
1969, Републиката во пламен, Никола Карев
1969, Свекник ТВ филм, /
1969, Прозори ТВ филм, /
1969, Враќањето од рајот ТВ филм, /
1970-ти&#9650;
1970, Цената на градот, Рихтер
1970, Розенберговите не треба да умрат ТВ филм, Јулијус Розенберг
1970, Нешто многу деликатно ТВ филм, /
1970, Александра ТВ филм, /
1971, Жед, Виктор
1971, Земјаци ТВ филм, /
1971, Пречек ТВ филм, /
1972, Истрел, /
1972, Вител ТВ филм, Заробеникот
1973, Добра долина ТВ филм, /
1973, Смилевскиот конгрес ТВ филм, Даме Груев
1975, Волшебното самарче ТВ серија, /
1975, Јад, /
1975 1976, Патот кон иднината ТВ серија, /
1977, Итар Пејо ТВ серија, Владиката
1977, Пресуда, Аспарух Савов
1979, Курирот на Гоце ТВ серија, /
1980-ти&#9650;
1980, Време, води, Зукјко Крлукјот
1980, Учителот ТВ филм, /
1982, Илинден ТВ серија, Таку Вале
Благоја Нешковски

Благоја Нешковски (Оптичари, 1964 - ) — истакнат македонски режисер и писател. Најголемиот дел од својот живот го поминал во Австралија каде што работел и на меѓународната афирмација на националната самобитност на македонскиот народ.
Семејството на Благоја Нешковски во 1974 година се преселило во Австралија во индустрискиот град Порт Кембла. Студирал на Универзитетот во Волонгонг.
Барбра Страјсенд

Барбра Џоан Страјсенд (|Barbra Joan Straisand) (родена на 24 април 1942) е американска глумица, пејачка, композитор, режисер и продуцент. Нејзини најпознати филмови се: „Смешна девојка“, „Девојката која ја сакав“, „Ѕвездата е родена“, „Јентл“ и „Огледалото има две лица“.
Андерс Целзиус

Андерс Целзиус (швед. ''Anders Celsius'', 27 ноември 1701 - 25 април 1744) бил шведски физичар и астроном. Тој е автор на поделбата на 100 степени на топломерската скала, наречена „Целзиусова скала“. Во 1736 година, учествувал во експедиција и ги измерил лаковите на мередијаните, прв го забележал дејството на поларната светлина врз магнетната игла и со сопствени средства ја изградил опсерваторијата во родниот град Упсала.
Сингман Ри

Сингман Ри ( - ), бил корејски државник, прв претседател на Јужна Кореја, кој по поделбата на Корејскиот Полуостров, како водач на Либералната партија во 1949 година станал шеф на државата. Од власта се повлекол во 1960 година.
Мејоза (стилистика)

Мејоза е употреба на послаб, наместо вистинскиот израз за некој поим. Едноставност и наивност во изразот и изборот на зборови кога се претставуваат наразлични случувања, вредности и чувсвта во животот. Мејоза може да се сретне како стилска фигура не само на еден збор, реченица или стих, туку и цела песна или прозно дело може да биде една проширена мејоза. Прва роднина на мејозата е литотата
Тургут Озал

Тургут Озал (, - , ) бил осми по ред турски претседател. За време на неговото претседателствување, Република Турција ја признала Република Македонија.
1 Животопис
Тургут Озал и неговата сопруга Семра имаат три деца.
2 Политичка кариера
Во 1991 година, Тургут Озал дал скандалозна изјава во врска со Бугарија наеден митинг пред своите приврзаници. Тој изјавил: „Еден ден Булгаристан ќе биде наш, само што овој пат ќе го купиме.“
Во 1988 година, Озал преживеал обид за атентат, кога еден човек пукал во него за време на партискиот конгрес. Во 1993 година, Озал починал во својата канцеларија и долго време, неговото семејство се сомневало дека тој бил отруен, но во 2012 година, судот ја отфрлил таа можност.
Пече чича ракију

Пече чича ракију (позната и како Чича пече ракију) е народна српска (војводинска) шегобијна песна. Може да се класифицира како боемска, бекриска или тамбурашка песна.
1 Текст
Чича пече ра-акију,
затворио а-авлију,
Један безобразан
Сакри се за казан,
Па му попи ра-акију!
Ја забацих у-удицу,
На гараву цу-цурицу,
То јој чула нана,
Па јој није дала
Изаћи на улицу!
А и ја сам мо-момак фин,
Као да сам бабов син,
Седим, пијем, пушим
И шприцере рушим,
Нарав ми је весела.
Ево банке Цигане мој

Ево банке Цигане мој е српска (војводинска) песна. Најчесто се класифицира како боемска или тамбурашка песна. Најпозната е нејзината изведба од Звонко Богдан.
1 Текст
Ево банке, Цигане мој,
Цигане мој, свирај ми ти!
Ево банке, Цигане мој,
Цигане мој, свирај ми ти!
Ја ћу теби платити,
ти ћеш мени свирати!
Ево банке, Цигане мој,
Цигане мој, свирај ми ти.
Шампањ ћемо отворити,
отворити и попити.
Шампањ ћемо отворити,
отворити и попити.
А кад дође прави час,
шампањ обориће нас!
Ево банке, Цигане мој,
Цигане мој, свирај ми ти!
Троп (реторика)

Тропа се дефинира како збор или израз кој значи нешто друго од она што суштински значи. Односно секој збор или израз употребен со преносно значење претставува тропа. Тоа е збор или израз кој го променил своето првобитно значење и стекнал друго, привремено значење во еден контекст. Дошло до промена на речничкото значење на зборот, со што се создало ново, вештачко значење.
Зборот тропа потекнува од грчкиот збор ''тропос'', што значи ''превртувам'', ''пресвртувам''. Со тоа се цели на новото, превртено значење на зборот или изразот.
0.1 Погледнете исто така
* Конотација
* Денотација
Метеороид

Метеороид е честичка од меѓупланетарен материјал од времето на создавањето на Сончевиот Систем, различнa по состав и потекло. Голем број од тие честички во Сончевиот Систем се со пречник од десетина (па и стотина) километри до микрочестички (кои носат име микрометеороиди).
Кога метеороидот ќе биде привлечен од гравитацијата на Земјата кога поминува низ атмосферата се загрева и во случај да нема доволно голема маса таа согорува оставајќи светол зрак. Таа појава ја нарекуваме метеор. Во случај метеороидот да го „преживее“ патот низ атмосферата и падне на Земјата го нарекуваме метеорит. Микрометеоритите, благодарение на нивните ситни димензии, не согоруваат во атмосферата, туку полека паѓаат и се таложат на Земјата во вид на прашина. Зборот ''метеор'' потекнува од грчкиот збор „meteoros“ (што значи појава во воздухот).
1 Поврзано
*Метеор
*Метеорит
*Метеорски дожд
Чарлс Рихтер

Чарлс Рихтер (|Charles Francis Richter, - ) — американски сеизмолог и физичар, еден од пионерите на сеизмологијата и творец на скалата според која се мери јачината на земјотресот — Рихтеровата скала.
1 Живот и дело
Роден е во Оверпек, Охајо, во семејство на земјоделци. Во 1909 година, семејството се преселило од Охајо во повеќе просперитетен регион - во Калифорнија. Тука на училиште, младиот Чарлс ја открил неговата наклонетост за физика. И тоа не само на механиката или статика, туку и на атомската физика. Дипломирал на Универзитетот Стенфорд, а потоа и докторирал, во прилично рана возраст за научник. Роберт Миликан, добитник на Нобеловата награда, вели: во Чарлс видов тоа што во другите не сум видел - темелност, упорност, желба да се оди до крај, и многу важено - желба да се знае сè. Чарлс верувал дека комплетната слика на науката може да се долови само во написот на оригиналниот јазик. Тоа е причината зошто Чарлс, покрај неговиот роден англиски јазик, темелно научил седум јазици, меѓу кои и руски. Бено Гутенберг, директор на сеизмичката лабораторија каде работел Чарлс, заедно со него се обиделе да ги идентификуваат моделите на земјотресите, како и можноста да се влијае врз нив, обидувајќи се да ја ослабнат нивната моќ. Во 1935 година, тие создале хармоничен систем, кој е изграден на сведочењето на уреди, сеизмографи и фиксна потреси. системот станал основа за пресметување на силата на потресот. Скалата била именувана по Рихтер. Целиот свој живот тој неуморно се борел за побезбедно градење на објектите и за немилосрдно откажување на проектите од различни архитекти. Се разбира, не секогаш успевал да ги убеди архитекти, но неговата упорност помогнала да спаси повеќе од десетина животи за време на земјотреси.
2 Поврзано
* Рихтерова скала